OzLabs/hebrew-wiki-articles huggingface dataset:
קלאומדס

קלאומדס (ביוונית: Κλεομήδης; המאה ה-1 או ה-2 לספירה) היה אסטרונום יווני, הידוע בעיקר בשל ספרו "על התנועות הסיבוביות של הגופים השמימיים" (Κυκλικὴ θεωρία μετεώρων).

== זמן כתיבת חיבורו ==
תאריכי לידתו ומותו אינם ידועים. היסטוריונים הציעו שהוא כתב את חיבורו בזמן כלשהו בין אמצע המאה ה-1 לפנה"ס לסביבות 400 לספירה. ההערכות המוקדמות יותר מסתמכות על כך שקלאומדס מתייחס במידה רבה בכתיבתו לחיבורו של המתמטיקאי והאסטרונום פוסידוניוס מרודוס (135–51 לפנה"ס), אך נראה כי לא מתייחס בכלל לחיבורו של תלמי (85–165 לספירה). קלאומדס מתייחס גם אל סופרים מוקדמים יותר מפוסידיניוס: אריסטו, פיתאס, אראטוס , ארטוסתנס והיפרכוס. אולם כנגד המסקנות הללו, נטען כי חיבורו של קלאומדס עסק באסטרונומיה בסיסית באופן יחסי, ושאין בהכרח לצפות להתייחסות לתלמי.

== על התנועות הסיבוביות של הגופים השמימיים ==
הספר שבזכותו קלאומדס ידוע הוא ספר לימוד אסטרונומי די בסיסי בשני כרכים. מטרתו בכתיבתו נראה שהייתה פילוסופית כפי שהייתה מדעית - הוא משקיע זמן ניכר בביקורת על הרעיונות המדעיים של האסכולה האפיקוראית.

ספרו של קלאומדס מוערך קודם כל בזכות שימורו, ככל הנראה כלשונם, את כתביו של פוסידוניוס על אסטרונומיה (אף אחד מספריו של פוסידוניוס לא שרד עד ימינו). קלאומדס מדויק בכמה מהערותיו על ליקוי ירח, במיוחד השערתו שהצל על הירח מצביע על ארץ ספירית (כדורית). הוא גם מעיר תוך ראיית הנולד שהגודל האבסולוטי של כוכבים רבים עשוי לעלות על זה של השמש (ושהארץ עשויה להופיע ככוכב קטן מאוד, אם ייראה מפני שטחה של השמש).

ספר זה הוא המקור לסיפור הידוע היטב על כיצד ארטוסתנס מדד את היקף כדור הארץ. מתמטיקאים ואסטרונומים מודרניים רבים חושבים שהתיאור הגיוני (וחושבים שהישגו של ארטוסתנס הוא אחד המרשימים יותר של האסטרונומיה העתיקה).

קלאומדס זכאי לקרדיט עבור ההצהרה הברורה המוקדמת ביותר על ההסבר למרחק הנראה לעין של אשליית השמש או אשליית הירח. הוא טען שהשמש נראית רחוקה יותר באופק מאשר בזנית, ולכן גדולה יותר (מכיוון שגודלה הזוויתי עקבי). הוא ייחס את ההסבר הזה לפוסידיניוס.

=== התייחסות ליוונית המדוברת על ידי היהודים ===
בקטע מסוים בחיבור, בו תוקף קלאומדס את לשונו ההמונית של אפיקורוס, הוא מציג כמה דוגמאות של צירופי מילים שבהם השתמש הפילוסוף הקדום, וטוען: "ניתן לומר שביטויים אלה נובעים בחלקם מבתי בושת, חלקם דומים לאלה הנאמרים על ידי נשים החוגגות את התסמופוריה בפסטיבלים של דמטר, ובחלקם נובעים מתוך בית הכנסת ומהקבצנים שבחצרותיו. אלה הם יהודים ומושפלים והרבה מתחת לזוחלים" (De Motu Circulari, II, 1:91). קלאומדס מתייחס בדבריו ליוונית המשובשת המדוברת על ידי היהודים. זו נבעה מתרגומים מילוליים מעברית ליוונית, במיוחד בקשר לעניינים דתיים, שנעשו עם מעט תשומת לב לדקדוק וסגנון יווניים. אלה הותירו את רישומם בשפה היוונית שהייתה בשימוש היהודים והפכו אותה למטרה קלה לבוז עבור המעמדות היווניים המשכילים.

== אופטיקה ==
כתלמידו של פוסידוניוס, קלאומדס ציין כמה פרטים איכותיים בסיסיים לגבי שבירה (או "השתברות"), כמו כיפוף של קרן אור לכיוון האנכי במעבר מאמצעי פחות מרוכז לאמצעי יותר מרוכז, והציע שעקב שבירת אור אטמוספירית (השתברות אטמוספירית) , השמש והקשת שלה עשויות להיראות כאשר השמש מתחת לאופק.

== מורשת ==
קלאומדס מונצח באמצעות המכתש "קלאומדס" בחלק הצפון-מזרחי של הירח הנראה לעין.

==קישורים חיצוניים==

==הערות שוליים==

קטגוריה:מתמטיקאים מיוון העתיקה
קטגוריה:אסטרונומים יוונים
קטגוריה:פילוסופים יוונים
קטגוריה:מחברים כותבי יוונית
קטגוריה:אישים שחיו במאה ה-1
אשכבה (תפילה)

אשכבה (גם השכבה<nowiki/>') היא תפילה הנאמרת על ידי יהודים מבני עדות המזרח ביום השנה לפטירה, לעילוי נשמת הנפטר.

ישנם שני נוסחים עיקרים, נוסח אחד ארוך, ונוסח נוסף קצר יותר. יש שכתבו שהנוסח הארוך נאמר על נפטר תלמיד חכם. ישנם שינויים מועטים בין הנוסחים הנפוצים בסידורי התפילה השונים.

מקור התפילה ונוסחיה השונים אינו ידוע בוודאות. אך הם מוזכרים כבר בסידורים החל משנת 1500 לערך.

== אטימולוגיה ==
מקור המילה 'השכבה' מופיע כמה פעמים במקרא בעניין פטירה, כך למשל בדברי יעקב שביקש שאחר פטירתו יקחהו לקבורה בארץ ישראל: , וכן בספר ישעיה .

בארמית, הביטוי מוזכר כ'אשכבה'. כך בתלמוד מוזכר יום פטירת רבי יהודה הנשיא כ'יומי דאשכבתיה דרבי' (=יום פטירת רבי).

== סדר הטקס ==
תפילת האשכבה נאמרת בדרך כלל על ידי השליח ציבור או הרב, לאחר לווית הנפטר או הנפטרת, או במהלך ימי השבעה, והעלייה לקבר.

כמו כן נאמרת התפילה ביום האזכרה, בימים בהם קוראים בתורה, כגון בשבת ובמועדים או בימי שני וחמישי, לאחר עלייה לתורה של קרובי הנפטר. בחלק מהקהילות היא נאמרת לאחר קריאת ההפטרה או מיד לאחר הכנסת ספר התורה חזרה לארון הקודש. יש אומרים את התפילה גם במהלך סעודת מצווה ביום השנה.

מנהג יהודי כורדיסטן לומר את התפילה כל יום במשך השנה לפטירה, ביום ובערב. וכן נוהגים לאומרה לאחר ברכת המזון.

== תוכן התפילה ==
בדומה לתפילת 'אל מלא רחמים' הנהוגה בקרב בני אשכנז, אף תפילה זו עניינה בקשה על נשמת הנפטר, שימצא מנוח לנפשו בגן עדן, ושתהא כפרה על פשעים ועוונות שאולי חטא בעודו בחיים, ויזכה להגיע לחיי העולם הבא.

רבי חיים ויטל בספרו שער המצוות, כתב בשם האר"י כי ראוי להימנע מהנוסח , מאחר שהדבר יכול לגרום רעה למת:

בשו"ת רב פעלים, כתב שכוונת האר"י להימנע מאמירות אלו הוא מחמת שיכול לבוא לידי קטרוג על המת. וכך כתב בספרו .

למרות דברי האר"י, כתב הרב פעלים שהמנהג לא השתנה: .

כאמור, ישנם כמה נוסחאות לטקס. נהוג לומר את הנוסח הארוך לתלמיד חכם, ואילו הנוסח הקצר לשאר האנשים. כמו כן ישנו נוסח אחד לאנשים ונוסח שונה לנשים.

הנוסח לנשים כולל פתיחה מפסוקים המדברים בשבח האישה, כדוגמת הפסוקים במשלי 

== קישורים חיצוניים ==

* 
* [http://www.kadisha.org/prayers-by-name/ טקס אשכבה], אתר החברה קדישא.

==הערות שוליים==

קטגוריה:תפילות ביהדות
קטגוריה:פטירה ואבל ביהדות
אאודי 100 קופה S

אאודי 100 קופה S (בגרמנית: Audi 100 Coupé S) היא מכונית ספורט בתצורת קופה מתוצרת יצרנית הרכב הגרמנית אאודי אשר יוצרה בין השנים 1969–1976.

סך הכול יוצרו 30,687 יחידות.

=="אאודי 100 קופה S"==
,
* 2 דלתות
* 5 מושבים
* תאוצת דגם "אאודי 100 קופה S" בין 0-100 קמ"ש היא 10.0 שניות
* מתלים: קדמי - עצמאי, סליל קפיצי, אחורי: סרן חי, מוט פיתול
* היגוי: "rack and pinion"
===דגמים===
* "100 Coupe S" 
* "100 GL" 
* "100 C1 Coupé"

== תמונות ==
<gallery mode="packed" heights="110">
קובץ:Audi 100 Coupe S 03.jpg | "אאודי 100 קופה S"
קובץ:Audi 100 Coupe S 02.jpg | "אאודי 100 קופה S"
קובץ:Audi 100 Coupe S 01.jpg | "אאודי 100 קופה S"
קובץ:Audi 100 C1 Coupé Front (2008-07-12) ret.JPG | "אאודי 100 קופה S" דגם "100 C1"
קובץ:Audi 100 C1 Coupé Heck (2008-07-12) ret.jpg | "אאודי 100 קופה S" דגם "100 C1"
</gallery>

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1969
קטגוריה:מכוניות ספורט
קטגוריה:מכוניות קופה
100
קטגוריה:כלי רכב גרמניים
אלכסנדר שניידר (שחמטאי)

אלכסנדר שניידר (ברוסית: Александр Шнейдер; נולד ב-22 במאי 1962) הוא שחמטאי סובייטי-יהודי-אוקראיני בדרגת רב אמן.

==ביוגרפיה==
אלכסנדר שניידר נולד בלוהנסק (ברית המועצות, כיום באוקראינה). בשנים 1985-1983 הוא השתתף בתחרות אמנים צעירים של ברית המועצות ובשנת 1984 חלק מקומות 2–3 (ניצח אדוארד רוזנטליס). בשנת 1990 הוא השתתף באליפות ברית המועצות וחלק מקומות 10–11 עם סמיון דבויריס. בשנת 1991 הוא חלק מקומות 2–3 עם סם פאלאטניק בקולקטה.

בשנת 1990 הוענקה לשניידר דרגת רב אמן.

בשנים 1993–2002 הוא היה חבר נבחרת המועדון המקומי באליפות אירופה למועדונים ובאליפות אוקראינה למועדונים (רוב התקופה לצד חברו ולדימיר גורביץ'). בשנת 1994 הם זכו במקום השלישי. באותה תקופה זה היה המועדון החזק באוקראינה שזכה 7 פעמים באליפות המדינה למועדונים.

מתגורר כיום בקייב.

==קישורים חיצוניים==

קטגוריה:שחמטאים יהודים אוקראינים
קטגוריה:שחמטאים יהודים סובייטים
קטגוריה:רבי-אמנים
קטגוריה:אוקראינים שנולדו ב-1962
סאנגיונג טרנססטאר

סאנגיונג טרנססטאר (באנגלית: SsangYong Transstar, בקוריאנית: 쌍용 트랜스타) הוא אוטובוס מתוצרת יצרנית הרכב הקוריאנית סאנגיונג אשר יוצר בין השנים 1994–1998.

דגם ה"סאנגיונג טרנססטאר" נבנה על בסיס דגם מרצדס-בנץ 0404 של יצרנית הרכב הגרמנית מרצדס-בנץ.

==נתונים==
* 45 נוסעים + נהג
* כניסה: 1 דלת
* מדרגות כניסה
* אוקטובר 1994: יצוא לירדן וההרפובליקה הדומיניקנית
* אוקטובר 1996: יצוא לסין

== תמונות ==
<gallery mode="packed" heights="100">
קובץ:SsangYong SB85M Transstar.JPG | "סאנגיונג טרנססטאר"
קובץ:SsangYong TRANSSTAR SB85M.JPG | "סאנגיונג טרנססטאר"
קובץ:1997 Transtar S.jpg | "סאנגיונג טרנססטאר"
קובץ:1997 TranStar S Front.jpg | "סאנגיונג טרנססטאר"
קובץ:SsangYong.JPG | "סאנגיונג טרנססטאר"
</gallery>

==קישורים חיצוניים==

* 

==הערות שוליים==

קטגוריה:דגמי אוטובוסים
קטגוריה:כלי רכב שהושקו ב-1994
קטגוריה:כלי רכב המיוצרים בקוריאה הדרומית
טרנססטאר
תאוריית אלוורז

לואיס (משמאל) ובנו וולטר אלוורז בגבול קרטיקון-פלאוגן בשנת 1981 בגוביו שבאיטליה.]]
לפי תאוריית אלוורז ההכחדה ההמונית של דינוזאורים ועוד יצורים חיים רבים אחרים במהלך הכחדת קרטיקון-פלאוגן נגרמה על ידי השפעותיו של התנגשות של אסטרואיד גדול בכדור הארץ. הראיות מצביעות על כך שלפני 65-66 מיליון שנה, אסטרואיד נפל על חצי האי יוקטן במקסיקו ויצר את מכתש צ'יקשולוב. ההשערה קרויה על שם אב ובנו, צוות המדענים לואיס ווולטר אלוורז, שהעלו השערה זו ב-1980.

==התנגדויות לתאוריה==
תוצאות קידוח שנערך בחצי האי יוקטן בתחילת המאה ה-21 מעמידות בספק את הטענה כי המטאוריט שיצר את מכתש צ'יקשולוב אחראי להכחדה המונית. נמצא כי שכבת הכדוריות שנוצרה בעקבות נפילת המטאוריט קודמת לשכבת האירידיום בכ-300 אלף שנה וביניהן מצויים מאובנים מתקופה הקודמת להכחדת קרטיקון-שלישון, כך שמטאוריט זה קדם להכחדה ולא הכיל אירידיום. מכתש פגיעה של מטאוריט מאוחר המכיל אירידיום טרם נמצא.

תופעות העשויות לנבוע מהתנגשות המטאוריט יכולות להיגרם גם מסיבות אחרות:
* נוכחות האירידיום יכולה להיות מוסברת על ידי התפרצות געשית, המעלה מן המעטפת מאגמה המכילה אירידיום.
* קוורץ מעוות נמצא בכמה הרי געש בעולם ומתוארך לתקופות שונות.
* התפרצויות געשיות – ובעיקר התפרצויות-על – גורמות לענני אבק והפחתה בקרינת השמש ברמה עולמית.
התנגדות נוספת לתאוריה נובעת מהעדרה של שכבת פחם באמריקה הצפונית בגבול קרטיקון-שלישון, האמורה לאשר שרפה בקנה מידה נרחב. 
מעדויות מאובנים עולה שהיעלמות מינים רבים חלה טרם פגיעת המטאוריט וכי התרחשות זו אירעה בשלבים. ייתכן ששלטון הדינוזאורים התקרב אל קצו טרם תקופת ההכחדה בשל שינויים אקלימיים, ועדיין התקיימו מינים אחדים של דינוזאורים בפלאוקן – בתוך השלישון.

==מחקרים מעודכנים - 2010-2016==
בחודש מרץ 2010 אישר צוות בינלאומי של מדענים את השערת האסטרואיד כגורם ההכחדה. צוות של 41 מדענים סקר 20 שנות ספרות מדעית וכך שלל תאוריות אחרות כגון געשיות מסיבית. הם טענו כי 10 עד 15 ק"מ של סלעי חלל פגעו בכדור הארץ בצ'יקשולוב. ההתנגשות שחררה אנרגיה השקולה לפיצוץ של כ-100 מיליון מגה-טון TNT (כ-100 טרה טון TNT), כלומר יותר ממיליארד פעמים האנרגיה של פצצות האטום שהוטלו על הירושימה ונגסאקי.

עד 2013 נטען שאירוע ההכחדה ההמונית קרה לפני 65 מיליון שנה, אבל מחקר משנת 2013 סיפק אומדן משוער של 66 מיליון שנים לפני זמננו. 

פרויקט קידוח במרכז טבעת המכתש בוצע ב-2016. תוצאות הקידוח תמכו בתאוריית אלוורז. הקידוח באזור זה חשף ממצאי גרניט (סלע שנמצא עמוק בתוך האדמה) ולא קרקעית ים אופיינית. הגרניט עבר זעזוע, נמס ונפלט אל פני השטח בתוך דקות. נמצאו עדויות לכך שתנועה רחבת היקף של מי ים נגרמה מיד לאחר מכן, ממשקעי חול. הממצאים הראו גם היעדר כמעט מוחלט של גבס, סלע המכיל סולפט שככל הניתן לשער התאדה כתרסיס לאטמוספירה. יש בכך תמיכה בתאוריה לפיה השפעת הפגיעה הייתה נרחבת עד כדי יצירת טבעת בקוטר 180 ק"מ, הוצאת שכבת גרניט מקרום כדור הארץ, יצירת גלי מים והשלכת אדי סלעים מותכים וסולפט אל האטמוספירה. תפוצה גלובלית זו של אבק וסולפט הייתה בעלת השפעות גלובליות לטווח ארוך על האקלים (צניחה גלובלית בטמפרטורות) ועל שרשרת המזון.

==קישורים חיצוניים==
* 

== הערות שוליים ==

קטגוריה:השערות מדעיות
קטגוריה:גאומורפולוגיה
קטגוריה:הכחדה המונית
קטגוריה:קרטיקון
קטגוריה:פלאוגן
KM1500

KM1500 היא משאית נושאת 2 טילי קרקע אוויר מסוג "Hyunmoo-3" או מסוג "KM-SAM" אשר יוצרה על ידי יצרנית הרכב "קיה" עבור הכוחות המזוינים של הרפובליקה של קוריאה.

דגם "KM1502" משמש כמוביל טנקים מסוג "K1 88-Tank" בשרות משנת 2001.

==דגמים==
* "Kia KM1500"
* "Kia KM1501" (ידוע גם בשם "Kia KM1001")
* "Kia KM1502" (ידוע גם בשם "Kia KM1002")
=="KM1500"==
* צוות: 1+1
* הנעה 8x8
* נועדה לעמוד בתנאים סביבתיים קשים כגון חשיפה לקרינה אלקטרומגנטית
* שינוע במדרון של 60% (20% רוחבי) 
* שינוע במדרון צדדי - 40% 
* צעד אנכי - 0.6 מטר (Vertical step)
* חפירה - 1.8 מטר (Trench)
* צליחת נהר עד עומק של 76 ס"מ
* מורכבת בדגם ה"KM1500" מערכת ABS
* התקן בלימת אוויר
* טווח נסיעה - 700 ק"מ

=="KM1502"==

* בשרות: משנת 2001
* צוות: 5+1
* הנעה 8x8
* משקל: 17.7 טון (ריק), כושר העמסה מקסימלי - 60 טון
* אורך - 9.7 מטר
* רוחב - 2.6 מטר
* גובה - 3.47 מטר
* מנוע: טורבו דיזל המפיק 450 כ"ס (מנוע מסוג "D6CA diesel")
* מהירות שיא - 80 קמ"ש
* טווח נסיעה - 400 ק"מ
* שינוע במדרון של 60% (28% רוחבי)
* צליחת נהר עד עומק של 76 ס"מ
* דגם ה-"KM1502" פועל בטווח נרחב של טמפרטורות חיצוניות: ממינוס C°32 מעלות, ועד C°50 + מעלות צלזיוס

==ראו גם==
* קיה
* טיל קרקע-אוויר
==הערות שוליים==

קטגוריה:משאיות
קטגוריה:כלי רכב צבאיים
קטגוריה:כלי רכב המיוצרים בקוריאה הדרומית
קטגוריה:קוריאה הדרומית: צבא וביטחון
קטגוריה:קיה
ילדי הסתיו

ילדי הסתיו (באנגלית: Children of the Fall) הוא סרט אימה ישראלי שכתב וביים איתן גפני. זהו סרטו העלילתי השני באורך מלא של גפני כבמאי, לאחר צאת סרט הבכורה שלו "בשר תותחים" בשנת 2012.

הסרט הוקרן בישראל לראשונה במסגרת פסטיבל הקולנוע ירושלים ב-15 ביולי 2016. בשנת 2017 הוקרן במסגרת פסטיבל אוטופיה.

הסרט היה מועמד לפרס אופיר בטקס פרסי אופיר לשנת 2018.

==תקציר העלילה==
בערב יום הכיפורים בשנת 1973, אל הקיבוץ עת רעים שבצפון ישראל, מגיעה רייצ'ל סטרוד (נועה מימן), לצורך התנדבות בקיבוץ. רייצ'ל, בת לאב ישראלי ולאם גויה, גדלה רוב חייה בחו"ל וכעת היא מעוניינת להתגייר ולעשות עלייה. היא נחרדת לגלות שהמציאות הישראלית איננה מה שקיוותה שתהיה וכבר ביומה הראשון שוקלת לעזוב, אך רכז המתנדבים בקיבוץ ירון וינשטיין (אקי אבני) מצליח לשכנע אותה להישאר. היא מצטרפת אל קבוצת המתנדבים שבקיבוץ, המורכבת מצעירים הוללים ממדינות שונות ברחבי העולם, הפוצחים במסע של כיף וחגיגת הנעורים הכולל סקס וסמים. רייצ'ל מנסה להשתלב בחברה הישראלית, אך המקומיים מפגינים חשדנות כלפיה וכלפי שאר המתנדבים והאידיליה הקיבוצית הופכת אט אט לסיוט קטלני.

==שחקנים ודמויות==
{| class="wikitable" 
! שם השחקן/ית
! שם הדמות
! אודות הדמות
|-
| נועה מימן || רייצ'ל סטרוד ||
|-
| אקי אבני || ירון וינשטיין ||
|-
| רפי אדיר || אברהם סטרוד ||
|-
| יפית שלו || סלינה ||
|-
| יפתח אופיר || ג'ף ||
|-
| דני לשמן || בובי ||
|-
| מייקל איירונסייד || סאם ||
|-
| תמרה קלינגון || נטליה ||
|-
| רוני דותן || סוזן ||
|-
| יותם ישי || מרטין ||
|-
| ענת עצמון || צילה ||
|-
| נועה לזר קינן || גליה ||
|-
| טל מחין || אניקה ||
|-
| יניב עדני || דני ||
|-
| עידן ברקאי || || חייל
|-
| יובל ינאי || || דוקטור
|-
|}

==קישורים חיצוניים==

;ביקורות
* [http://www.dreadcentral.com/reviews/262586/children-fall-review-israeli-slasher-gets-political/ Children of the Fall Review – This Israeli Slasher Gets Political], באתר Dread Central

==הערות שוליים==

קטגוריה:סרטים בעברית
קטגוריה:סרטי אימה ישראליים
קטגוריה:סרטי מלחמת יום הכיפורים
קטגוריה:הקיבוץ בתרבות ובאמנות: סרטים
גלקסיית אנדרומדה I

גלקסיית אנדרומדה I, היא גלקסיה אליפסואידית ננסית שנמצאת בקבוצת הכוכבים אנדרומדה במרחק של כ-2.4 מיליון שנות אור ממערכת השמש והיא גלקסיית לוויין של גלקסיית אנדרומדה (M31).

==היסטוריה==
לגלקסיה בהירות נראית מדרגה 12.7 והיא התגלתה בשנת 1972, יחד עם גלקסיית אנדרומדה II וגלקסיית אנדרומדה III על ידי סידני ון דר ברג, שחיפש גלקסיות לווייניות של גלקסיית אנדרומדה בתמונות שצולמו על ידי טלסקופ שמידט במצפה הכוכבים פאלומר בשנים 1970-1971. 

==מאפיינים==
הגלקסיה נמצאת כ-3.2 מעלות מדרום למרכז גלקסיית אנדרומדה וכ-2.8 מעלות ממערב לכוכב μ (מו) באנדרומדה.
גודלה הזוויתי של הגלקסיה הוא כ-4 דקות קשת שממרחקה שקול לקוטר של כ-2,800 שנות אור. מסתה מוערכת בכ- מסות שמש, כרבע אלפית ממסת שביל החלב, אך מסת הכוכבים הנראים שבה היא רק כ- מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 4.5 מיליון מעוצמת ההארה של השמש והמתכתיות של כוכבי הגלקסיה היא כ-3.5% בלבד מהמתכתיות של השמש, כך שכוכבי הגלקסיה הם זקנים יחסית לכוכבים של שביל החלב או של גלקסיית אנדרומדה. הגלקסיה מקיפה את מרכזה של גלקסיית אנדרומדה במרחק שנע בין 190,000 שנות אור ובין 240,000 שנות אור בזמן הקפה של 1.6 מיליארד שנים. בשנת 2000 התגלה צביר כדורי יחיד שמקיף את הגלקסיה. לצביר בהירות מדרגה 21, שממרחקו שקול לעוצמת הארה של בערך פי 2,000 מעוצמת ההארה של השמש, ורדיוס זוויתי של כ-3 שניות קשת שממרחקו שקול לרדיוס של כ-35 שנות אור.

== קישורים חיצוניים ==

* 

== הערות שוליים ==

קטגוריה:קבוצת הכוכבים אנדרומדה
אנדרומדה I
אנדרומדה I
אאודי רודג'ט

אאודי רודג'ט (בגרמנית: Audi Roadjet) היא מכונית קונספט, 5 דלתות האצ'בק מתוצרת יצרנית הרכב הגרמנית אאודי אשר הוצגה בשנת 2006.

=="אאודי רודג'ט"==
,
* 5 דלתות האצ'בק
* 4 נוסעים (2 כורסאות מלפנים, 2 כורסאות מאחור)
* הנעה כפולה 4x4 (לפי דרישה)
* תאוצת דגם "אאודי רודג'ט" בין 0-100 קמ"ש היא 6.4 שניות

==ראו גם==
* אאודי רוזמאייר
* אאודי נובולארי קוואטרו
* אאודי קוואטרו קונספט
* אאודי שוטינג ברייק

==קישורים חיצוניים==

* 
* 
* 

==הערות שוליים==

קטגוריה:דגמי מכוניות שהושקו ב-2006
קטגוריה:מכוניות משפחתיות
קטגוריה:מכוניות קונספט
ר
קטגוריה:רכבי שטח ופנאי גדולים
קטגוריה:כלי רכב גרמניים
גלקסיית אנדרומדה II

גלקסיית אנדרומדה II, היא גלקסיה אליפסואידית ננסית שנמצאת בקבוצת הכוכבים דגים על הגבול עם קבוצת אנדרומדה במרחק של כ-2.1 מיליון שנות אור ממערכת השמש והיא גלקסיית לוויין של גלקסיית אנדרומדה (M31). לגלקסיה בהירות נראית מדרגה 11.7 והיא התגלתה בשנת 1972, יחד עם גלקסיית אנדרומדה I וגלקסיית אנדרומדה III על ידי סידני ון דר ברג, שחיפש גלקסיות לווייניות של גלקסיית אנדרומדה בתמונות שצולמו על ידי טלסקופ שמידט במצפה הכוכבים פאלומר בשנים 1970-1971. 

==מאפיינים==
הגלקסיה נמצאת כ-2.6 מעלות מדרום-מזרח לכוכב מיראך וכ-4.5 מעלות מצפון-מערב לגלקסיית המשולש.
גודלה הזוויתי של הגלקסיה הוא כ-3.5 דקות קשת שממרחקה שקול לקוטר של כ-2,200 שנות אור. מסתה מוערכת בכ- מסות שמש, כרבע אלפית ממסת שביל החלב, אך מסת הכוכבים הנראים שבה היא רק כ- מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 9.4 מיליון מעוצמת ההארה של השמש והמתכתיות של כוכבי הגלקסיה היא כ-2% בלבד מהמתכתיות של השמש, כך שכוכבי הגלקסיה הם זקנים יחסית לכוכבים של שביל החלב או של גלקסיית אנדרומדה. רוב כוכבי הגלקסיה נוצרו בתקופה שהחלה לפני 9 מיליארד שנים והסתיימה לפני כ-6 מיליארד שנים, אך קיימת בה גם אוכלוסיית כוכבים קטנה שגילה עולה על 10 מיליארד שנים. הגלקסיה מקיפה את מרכזה של גלקסיית אנדרומדה במרחק שנע בין 480,000 שנות אור ובין 765,000 שנות אור בזמן הקפה של 6.6 מיליארד שנים.

==קישורים חיצוניים==
* 

== הערות שוליים ==

קטגוריה:קבוצת הכוכבים דגים
אנדרומדה II
אנדרומדה II
מייקל ויילדר

מייקל ויילדר (באנגלית: Michael Wilder) (נולד ב-17 באוגוסט 1962 בפילדלפיה) הוא שחמטאי יהודי-אמריקאי בדרגת רב אמן.

==ביוגרפיה==
מייקל ויילדר נולד בפילדלפיה. הוא סיים תואר JD במשפטים מאוניברסיטת מישיגן.

בשנת 1987 הוא סיים במקום השלישי באליפות ארצות הברית ובתחרות בינלאומית בלונדון. בשנת 1988 הוא זכה באליפות ארצות הברית בשחמט.

במהלך שנות ה-80 של המאה ה-20 הוא השתתף בתחרויות בינלאומיות רבות. בניו יורק הוא סיים במקומות 3–4 בשנת 1977, 3-2 בשנת 1979 ו-3–5 בשנת 1982. בלונדון הוא חלק מקומות 1–2 בשנת 1987 ו-3–6 בשנת 1988.

ויילדר היה חבר בנבחרת ארצות הברית בשחמט באליפות העולם לגיל עד 26. בשנת 1983 הנבחרת סיימה במקום הרביעי ובשנת 1985 במקום השני.

ויילדר הפסיק להשתתף בתחרויות בשנת 1989 והתרכז בקריירה במשפטים.

==קבלת דרגות בינלאומיות==
* 1980 - אמן בינלאומי
* 1988 - רב-אמן.

==קישורים חיצוניים==

קטגוריה:שחמטאים יהודים אמריקאים
קטגוריה:רבי-אמנים אמריקאים
קטגוריה:אלופי ארצות הברית בשחמט
קטגוריה:בוגרי בית הספר למשפטים באוניברסיטת מישיגן
קטגוריה:אמריקאים שנולדו ב-1962
רחוב מלכי ישראל (ירושלים)

רחוב מלכי ישראל הוא רחובה המרכזי של שכונת גאולה בירושלים.

==סקירה כללית==
אורכו של רחוב מלכי ישראל הוא קילומטר אחד. תחילתו ממזרח בכיכר השבת, וסיומו ברחוב שרי ישראל. בחציו המזרחי משמש הרחוב כמרכז מסחר ובילוי לציבור החרדי בירושלים. חציו זה מכיל בעיקר חנויות ודוכני מזון, בנקים, מרפאות, מספרות לגברים, סלוני פאות, חנויות ביגוד, חנויות כל-בו, ספרים, מוזיקה יהודית ותשמישי קדושה. בחלקו המערבי הוא מכיל מספר מוסדות ציבור ובתי כנסת.

הרחוב קרוי על שם מלכי ישראל, כחלק משמות הרחובות באזור.

משני עברי הרחוב נמצאות השכונות החרדיות: כרם אברהם, שכונת הבוכרים, וגאולה בצפון, ואחווה, זיכרון משה ומקור ברוך בדרום.
[[לוח זיכרון לישעיהו קרישבסקי במקום הפיגוע.]]
באוקטובר 2015, בפיגוע דריסה ודקירה שאירע ברחוב במהלך גל הטרור הפלסטיני (2015–2016), נרצח ישעיהו קרישבסקי.

==מוסדות ואתרים ברחוב==
* מוסדות יקירי ירושלים
* ישיבת באר התלמוד
* מתיבתא תפארת ישראל ובית הכנסת המרכזי של חסידות בויאן
* סמינר בית מלכה
* בית היתומים שנלר
* מרכז בית יעקב למורות (-הסמינר ה"חדש")
* משכנו הישן של המכון הגיאולוגי לישראל בקצה מחנה שנלר
* ישיבת פורת יוסף (בפינת רחוב יוסף בן מתתיהו)
* בית המדרש המרכזי הישן של חסידות גור (בפינת רחוב רלב"ח)
* ישיבת חיי עולם
* בית כנסת של חסידות קומרנה (משמש כשטיבלאך)
* מוסדות ירים משה

==ראו גם==
* גאולה
* כיכר השבת

==קישורים חיצוניים==

==הערות שוליים==

*
קטגוריה:גאולה (ירושלים)
מלכי ישראל, רחוב (ירושלים)
ורטן ממיקוניאן

ורטן ממיקוניאן (בארמנית: Վարդան Մամիկոնյան; בפרסית אמצעית: Wardān; 387–451) הוא קדוש ארמני, מצביא, גיבור לאומי וקדוש מעונה של הכנסייה הארמנית. נודע כמי שהנהיג את הצבא הארמני בקרב אווריאר נגד האימפריה הסאסאנית. פסליו מעטרים ערים ארמניות מרכזיות ועל שמו נקראות כנסיות רבות, בהן St. Vartan Armenian Cathedral, הקתדרלה הארמנית בניו יורק.

== תולדות חייו ==
נולד בכפר ארטשט (בארמנית: Արտաշատ; ביוונית עתיקה: Ἀρτάξατα) שליד העיר מוש (כיום בטורקיה). אביו השתייך לאחת ממשפחות האריסטוקרטיה העליונות, אמו הייתה בתו של הקתוליקוס יצחק (ראש הכנסייה הארמנית בראשית המאה החמישית). בשנת 432 מונה למפקד הכללי של הכוחות הצבאיים של האימפריה הסאסאנית (ששלטה בארמניה) וזומן לבירת האימפריה, קטסיפון, לפי מדיניותו של שליט האימפריה, יזדגרד השני, שביקש לקרב אליו את העילית של בני הלאומים השונים ולכפות עליהם את דת הזורואסטריות הפרסית. עם שובו לארמניה ב-450 התכחש ורטן לדת הזורואסטריות והחל להוביל את המרד הארמני למען הכרה אימפריאלית בנצרות הארמנית, שפולחנה דוכא וכנסיותיה נהרסו, ולמתן חופש דת לארמנים לקיים את אמונתם הנוצרית.

== קרב אווריאר ==
ב-26 במאי 451 התרחש קרב בין צבא האימפריה הסאסאנית לבין הארמנים. תאודוסיוס השני, קיסר האימפריה הביזנטית הבטיח לסייע לארמנים ולתמוך בהם, אך הוא מת וכוחותיו לא הגיעו לשדה הקרב באווריאר שבמישור וספורקן (ליד ימת ואן). הצבא הארמני מנה כ-60,000 איש והיה מורכב מאנשי העם הפשוט, אך הונהג על ידי בני אצולה שזכו להכשרה צבאית ובהם פרשים שנחשבו לכוח צבאי מעולה. הצבא האימפריאלי הפרסי, מנגד, היה גדול פי שלושה וכלל יחידות מאומנות ומיומנות שכללו גם פילי מלחמה. לאחר לחימה אמיצה ונחושה מן הצד הארמני, נוצחו לבסוף הארמנים וורטן עצמו הוצא להורג יחד עם שמונה מקציניו. על מנת לכבות כליל את אש המרד, השליך השליט יזדגרד השני את האצולה הארמנית לכלא ומינה מושל תקיף. אולם אש המרד לא כבתה ומחתרת ארמנית המשיכה לפעול במשך עשרות שנים, מונהגת על ידי אחיינו של ורטן, והן ממיקוניאן. ב-484 הביא המרד הארמני לחתימת הסכם עם השליט הסאסאני בלש (אחיו ויורשו של פירוז הראשון, בנו של יזדגרד השני), אשר התיר חופש דת לארמנים, התיר להם לבנות מחדש את כנסיותיהם ואף מינה את והן ממיקוניאן למושל ארמניה. לאור זאת רואים הארמנים בקרב אווריאר ניצחון וחוגגים את ה-26 במאי כחג דתי.

== בתו ==
בתו, שושניק (בארמנית: Շուշանիկ; בגאורגית: შუშანიკი) נולדה בשנת 440 לערך. היא נישאה לאציל גאורגי שפנה נגד הנצרות, אימץ את הזורואסטריות וביקש לכפות את האמונה על אשתו. הוא עינה אותה עד מוות, כאשר היא מסרבת לקבל על עצמה אמונה זרה. שושניק נחשבת לקדושה מעונה בכנסייה הגאורגית האורתודוקסית ובכנסייה הארמנית. החיבור "מות הקדושים של המלכה שושניק הקדושה" מאת יאקוב צורטאוולי, הוא החיבור הקדום ביותר בשפה הגאורגית. באיקונוגרפיה מתואר ורטן פעמים רבות כורע ברך לפני מזבח, לבוש כלוחם, עם בתו לצדו.

== קישורים חיצוניים ==

* [http://www.stthomasarmenianchurch.com/religious-information/saints-feast-days/st-vartan-the-warrior-and-his-companions/ St. Vartan The Warrior And His Companions], אתר הכנסייה הארמנית
* [https://www.hayastan.com/armenia/religion/history/index3.php The War of Vartan], אתר תרבות ארמני. מאמר מאת James R. Russell, אוניברסיטת קולומביה, 1981
* 

==הערות שוליים==

קטגוריה:קדושים ארמנים
קטגוריה:ארמנים
קטגוריה:ארמניה: היסטוריה
קטגוריה:גיבורים לאומיים
קטגוריה:ילידי 388
קטגוריה:נפטרים ב-451
אדוארד רוזנטליס

אדוארד רוזנטליס (בליטאית: Eduardas Rozentalis; נולד ב-27 במאי 1963) הוא שחמטאי סובייטי-ליטאי-ישראלי בדרגת רב-אמן.

==ביוגרפיה==
אדוארד רוזנטליס נולד בווילנה, ליטא (אז ברית המועצות). אימו הייתה אלופת ליטא בשחמט לנשים וגם אביו היה שחמטאי בצעירותו. בשנת 1984 רוזנטליס ניצח באליפות ברית המועצות לצעירים.

הוא היה אלוף ליטא בשנים 1981, 1983 ו-2002. בשנות ה-80 של המאה ה-20 הוא התחיל להשתתף בתחרויות בינלאומיות. בשנת 1989 הוא זכה במקום שלישי בתחרות בתל אביב במסגרת המכביה השלוש-עשרה.

הוא זכה במקום שלישי גם ב-2017 במכביה העשרים.

הוא היה חבר נבחרת ליטא באולימפיאדת השחמט ובאליפות אירופה לנבחרות.

בשנת 1987 השיג דרגת אמן בינלאומי ובשנת 1991 דרגת רב-אמן.

החל מ-2002 הוא חבר בקבוצת מועדון הפועל כפר סבא בליגה הלאומית.

בשנת 2009 הוא סיים במקום החמישי באליפות ארצות הברית הפתוחה (ניצח בן פיינגולד).

בשנת 2015 רוזנטליס זכה במקום השני באליפות העולם לסניורים (50+). בשנת 2017 הוא סיים במקום הרביעי בתחרות ביוון (אחרי יבגני לוין).

בשנת 2016 פרסם ספר שחמט "החילופין הנכונים במשחק הסיום".

== אדוארד רוזנטליס באולימפיאדת השחמט ==
בשנים 1992–2016 השתתף רוזנטליס ב-11 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1992||1 || ליטא || 2585 ||7.5 מ-14||3+ 9= 2-||53.6|| 24 קבוצתי, 44 אישי
|-
| 1994||1 || ליטא || 2595 ||7.5 מ-11||4+ 7= 0-||68.2|| 24 קבוצתי, 8 אישי
|-
| 1996||1 || ליטא || 2610 ||6 מ-10||4+ 4= 2-||60.0|| 37 קבוצתי, 25 אישי
|-
| 1998||1 || ליטא || 2575 ||4 מ-9||3+ 2= 4-||44.4|| 22 קבוצתי, 78 אישי
|-
| 2002||1 || ליטא || 2563 ||6.5 מ-11||3+ 7= 1-||59.1|| 21 קבוצתי, 36 אישי
|-
| 2004||1 || ליטא || 2595 ||3.5 מ-10||0+ 7= 3-||35.0|| 27 קבוצתי, 100 אישי
|-
| 2006||1 || ליטא || 2596 ||4 מ-9||3+ 2= 4-||44.4|| 42 קבוצתי, 99 אישי
|-
| 2008||2 || ליטא || 2577 ||6 מ-9||4+ 4= 1-||66.7|| 34 קבוצתי, 12 אישי
|-
| 2010||1 || ליטא || 2611 ||4.5 מ-9||3+ 3= 3-||50.0|| 35 קבוצתי, 69 אישי
|-
| 2014||1 || ליטא || 2606 ||7 מ-9||6+ 2= 1-||77.8|| 49 קבוצתי, 14 אישי
|-
| 2016||1 || ליטא || 2565 ||5 מ-8||3+ 4= 1-||62.5|| 65 קבוצתי 
|}

==קישורים חיצוניים==

* [https://web.archive.org/web/20100118102647/http://interviews.chessdom.com/eduardas-rozentalis ריאיון עם אדוארד רוזנטליס], באתר צ'סדום, 13 בפברואר 2008 (באנגלית)

==הערות שוליים==

קטגוריה:שחמטאים יהודים סובייטים
קטגוריה:רבי-אמנים ישראלים
קטגוריה:שחמטאים יהודים ליטאים
קטגוריה:מחברי ספרי שחמט ישראלים
קטגוריה:ישראלים ילידי ברית המועצות
קטגוריה:ישראלים שנולדו ב-1963
Tranquility Base Hotel & Casino

Tranquility Base Hotel & Casino הוא אלבום האולפן השישי של להקת האינדי רוק הבריטית ארקטיק מאנקיז.

== רשימת רצועות ==

כל השירים נכתבו על ידי סולן הלהקה, אלכס טרנר.

==קישורים חיצוניים==

* 
* 
* 
* 

קטגוריה:אלבומי ארקטיק מאנקיז
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
טורניר אליפות בריטניה (WWE)

{| class="wikitable" align="left"
|-
! colspan="3" align="center" | טורניר אליפות בריטניה
|-
! colspan="3" align="center" | טורניר אליפות בריטניה
|-
! colspan="3" align="center" | מידע
|-
| ארגון || colspan="2" | WWE
|-
| מותג(ים) || colspan="2" | NXT (2017-היום)מחלקת בריטניה (2018-היום)
|-
| האירוע הראשון || colspan="2" | טורניר אליפות בריטניה (2017)
|}
טורניר אליפות בריטניה (באנגלית: United Kingdom Championship Tournament) הוא אחד מאירועי השלם וצפה של ארגון ההיאבקות, ה-WWE, ומשודר אחת לשנה בערוץ של ה-WWE Network. האירוע נערך לראשונה בשנת 2017 ונפרס על פני יומיים בבלקפול, אנגליה. שנה לאחר מכן, הוחלט שהאירוע יוזז מאמצע חודש ינואר לאזור עונת הקיץ, אך עדיין יתפרס על פני יומיים והפעם יתקיים בלונדון, כשהאירוע עצמו צולם בתאריכים ה-18 וה-19 ביוני 2018, ושודר שבוע לאחר מכן, בתאריכים ה-25 וה-26 ביוני 2018.

==תאריכים ואולמות==

{| class="wikitable"
|-
! מספר !! שם האירוע !! תאריך האירוע !! עיר ומדינה !! אולם !! הקרב המרכזי
|-
|rowspan=2|1
|rowspan=2|טורניר אליפות בריטניה 2017
|14 בינואר 2017
|rowspan=2|בלקפול, לנקשייר, אנגליה
|rowspan=2|אמפרס בולרום
|טיילר בייט נגד טאקר
|-
|15 בינואר 2017
|טיילר בייט נגד פיט דאן על אליפות בריטניה של ה-WWE
|-
|rowspan=2|2
|rowspan=2|טורניר אליפות בריטניה 2018
|18 ביוני 2018
|rowspan=2|קנזינגטון, לונדון, אנגליה
|rowspan=2|רויאל אלברט הול
|זאק גיבסון נגד טראוויס בנקס בקרב במסגרת שלב הגמר של טורניר אליפות בריטניה אשר קבע את הטוען לכתר לאליפות בריטניה
|-
|19 ביוני 2018
|פיט דאן (א) נגד זאק גיבסון על אליפות בריטניה של ה-WWE
|}

==קישורים חיצוניים==
* 

==הערות שוליים==

קטגוריה:מופעי ה-WWE
פאולו פונסקה

פאולו אלכסנדר רודריגז פונסקה (בפורטוגזית: Paulo Alexandre Rodrigues Fonseca; נולד ב-5 במרץ 1973) הוא כדורגלן עבר פורטוגזי ששיחק כמגן מרכזי וכיום מאמן כדורגל המאמן את קבוצת מילאן מהסרייה א'.

הוא צבר בליגה הפורטוגזית 111 הופעות ושלושה שערים במהלך שבע עונות, בעיקר עם קבוצת אסטרלה דה אמדורה. ב-2005 התחיל בה את קריירת האימון שלו.

== קריירת משחק ==
פונסקה נולד בנמפולה שבמוזמביק הפורטוגזית. הוא שיחק 14 שנים תחילה עם בארירנסה מהליגה השלישית ולאחר מכן עבר לליגת העל הפורטוגלית לשורות מועדון לצ'ה בעונת 1995/1996, בחמש השנים הבאות עבר מספר קבוצות ושיחק בשורות בלננסש, מאריטימו, ויטוריה דה גימארייש ואסטרלה דה אמדורה.

פונסקה פרש ממשחק פעיל ביוני 2005 בגיל 32 אחרי ששיחק בליגה השנייה בפורטוגל.

== קריירת אימון ==
פונסקה התחיל לאמן מיד לאחר פרישתו, במשך שנתיים הוא הדריך את קבוצת הנוער של אסטרלה. מ-2007 עד 2011, הוא אימן קבוצות צנועות, בעיקר את קבוצת פיניאלנובלסה אותה הוביל לרבע גמר הגביע הפורטוגלי בעונות 2009/2010 ו-2010/2011.

בעונת 2011/2012, פונסקה מונה למאמן קבוצת אווש מהליגה השנייה והוביל את הקבוצה למקום השלישי, כשרק שתי נקודות מפרידות מהעפלה לליגה הבכירה. בעונה הבאה, הוא חתם בפאסוס די פריירה, שוב סיים במקום השלישי והכשיר את המועדון לקראת הקמפיין בליגת האלופות.

פונסקה אימן את פורטו, החל מ-10 ביוני 2013. יחד עם הקבוצה הוא זכה בסופר קאפ הפורטוגלי אחרי ניצחון 0–3 על ויטוריה דה גימארייש, אשר היה למעשה לתואר הראשון שלו כמאמן.

עם זאת, ב-5 במרץ 2014, בעקבות שרשרת של תוצאות גרועות הוא עזב את המועדון, אחרי שסיים במקום השלישי בליגה, תשע נקודות מאחורי המוליכה בנפיקה ליסבון.

מ-2014 עד 2016, פונסקה המשיך לעבוד בארצו במועדונים השורה הראשונה, לרבות פאסוס וספורטינג בראגה. את האחרון הוא הוביל אל המקום הרביעי וגם זכה עמו בגביע.

ב-31 במאי 2016, פונסקה עבר לאמן מחוץ לפורטוגל בפעם הראשונה בקריירה שלו, הוא זומן להחליף את המאמן האגדי מירצ'ה לוצ'סקו (לאחר 12 עונות) כמאמן קבוצת שחטאר דונצק. הוא חתם על חוזה לשנתיים במועדון מליגת העל האוקראינית. עם שחטאר הוא זכה באליפות הלאומית בשתי העונות הראשונות, כולל תואר דאבל בעונת 2016/2017 – אשר הביא לו את הזכייה גם בתואר מאמן העונה באוקראינה והוא גם הוביל את שחטאר לשלב 16 האחרונות בליגת האלופות לאחר שסיימה במקום השני בשלב הבתים אחרי ניצחון בית על קבוצת הפרמייר ליג מנצ'סטר סיטי.

ב-11 ביוני 2019 מונה למאמן רומא מסרייה א.

ב-22 ביוני 2022 מונה למאמנה של ליל מהליג 1.

ב-13 ביוני 2024 מונה למאמן מילאן מסרייה א בחוזה ל-3 שנים החל מה-1 ביולי.

== תארים ==
=== כמאמן ===
; פורטו
* הסופר קאפ הפורטוגלי: 2013

; בראגה
* הגביע הפורטוגלי: 2015/16

; שחטאר דונייצק
* ליגת העל האוקראינית בכדורגל: 2016/17, 2017/18
* הגביע האוקראיני: 2016/17, 2017/18
* הסופר קאפ האוקראיני: 2017

=== אישיים ===
* המאמן הטוב ביותר בליגת העל האוקראינית בכדורגל: 2016/17

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:כדורגלני פורטו
קטגוריה:כדורגלני בלננסש
קטגוריה:כדורגלני מאריטימו
קטגוריה:כדורגלני ויטוריה דה גימארייש
קטגוריה:כדורגלני אסטרלה דה אמדורה
קטגוריה:מאמני כדורגל פורטוגזים
קטגוריה:מאמני פורטו
קטגוריה:מאמני ספורטינג בראגה
קטגוריה:מאמני שחטאר דונצק
קטגוריה:מאמני רומא
קטגוריה:מאמני ליל
קטגוריה:פורטוגזים שנולדו ב-1973
יחסי אוסטריה–אוקראינה

יחסי אוסטריה–אוקראינה הם יחסי החוץ בין אוסטריה לבין אוקראינה. שתי המדינות כוננו יחסים דיפלומטיים בשנת 1992.

==היסטוריה==
מבחינה היסטורית, חלק גדול של מערב אוקראינה (גליציה, קרפטיה וצפון בוקובינה) היו חלק מהאימפריה האוסטרו-הונגרית, ונמצאים כיום בשטחי מחוז לבוב, מחוז איוואנו-פרנקיבסק, מחוז טרנופול, מחוז צ'רנוביץ וזקרפטיה.

במהלך מלחמת העולם הראשונה אוקראינה נכבשה על ידי מעצמות המרכז, ובתוכם גם כוחות אוסטריים, אשר הדפו את הבולשביקים מחוץ למדינה.

הסכם ברסט-ליטובסק בשנת 1918 היה ההסכם הבינלאומי העיקרי הראשון שבו הופיעה אוסטריה כאומה.

באוקטובר 1998, נשיא אוקראינה ליאוניד קוצ'מה ביקר באופן רשמי באוסטריה, ובמאי 2000, נשיא אוסטריה תומאס קלסטיל ביקר באוקראינה.

== קישורים חיצוניים ==

* [https://web.archive.org/web/20120220092700/http://www.bmeia.gv.at/aussenministerium/aussenpolitik/voelkerrecht/staatsvertraege/bilaterale-staatsvertraege.html?dv_staat=184&mode=country&submit=1&vb_vp_id=183&cHash=d35a7a9751 משרד החוץ האוסטרי: רשימה של הסכמים בילטראליים עם אוקראינה (בגרמנית)]
* [https://archive.today/20120801062309/http://www.bmeia.gv.at/index.php?id=68248&L=0 שגרירות אוסטריה בקייב (גרמנית ואוקראינית)]
* [https://archive.today/20120804113737/www.mfa.gov.ua/austria שגרירות אוקראינה בווינה]

== הערות שוליים ==
יחסי אוקראינה–סין

הקונסוליה הכללית ב[[אודסה, אוקראינה.]]
יחסי אוקראינה–סין הם יחסי החוץ בין אוקראינה לבין סין. היחסים הדיפלומטיים בין המדינות כוננו בשנת 1992.

==שיתוף פעולה כלכלי==
יחסי הסחר בין המדינות התגברו מאז 2008, וחברות סיניות מעוניינות להשקיע בבניית כביש טבעת סביב קייב, בבניין מספר גשרים על פני הדנייפר. סין מתכוונת לספק הלוואה של 25 מיליון יואן (כ-3.7 מיליון דולר) לאוקראינה. במהלך מגפת השפעת באוקראינה בשנת 2009, ממשלת סין העניקה סיוע לאוקראינה בשווי כולל של 3.5 מיליון יואן ($500,000) וסיפקה התקני אבחון, מסכות, משקפיים, כפפות, ואמצעים אחרים של הגנה לאוקראינה.

אוקראינה החליפה את ארצות הברית, כיצואנית הגדולה ביותר של תירס לסין.

== הערות שוליים ==
יחסי ארצות הברית – ג'יבוטי

יחסי ארצות הברית–ג'יבוטי הם היחסים הדו-צדדיים בין ארצות הברית לבין ג'יבוטי.

== היסטוריה ==
באפריל 1977 הקימה ארצות הברית קונסוליה כללית בג'יבוטי, ועם עצמאות ג'יבוטי ביוני 1977, העלתה את מעמד שליחותה לשגרירות. שגריר ארצות הברית הראשון ברפובליקה של ג'יבוטי הגיע באוקטובר 1980. במהלך העשור האחרון, ארצות הברית הייתה ספקית עיקרית של סיוע הומניטרי להקלה על רעב, ומימנה חסות על שירותי בריאות, חינוך, ממשל תקין ותוכניות סיוע ביטחוני בג'יבוטי.

ג'יבוטי אפשרה לצבא ארצות הברית, כמו גם לצבא של מדינות אחרות, גישה לנמלי התעופה ולמתקני התעופה שלה. ממשלת ג'יבוטי תומכת מאוד באינטרסים של ארצות הברית ושל המערב, בפרט במהלך מלחמת המפרץ בשנים 1990–1991 ולאחר פיגועי 11 בספטמבר 2001. ב-2002 הסכימה ג'יבוטי לארח נוכחות צבאית אמריקנית במחנה למונייה, המונה כיום כ-4,000 איש. אנשי השירות בארצות הברית, מספקים תמיכה הומניטרית בפיתוח, סיוע ביטחוני וסיכולי טרור לאנשים ולממשלות של קרן אפריקה ותימן. כקורבן של פיגועי טרור בינלאומיים קודמים, הנשיא ממשיך לנקוט עמדה פרואקטיבית נגד הטרור. "העובדה שאנו מקדמים בברכה את כוחות ארצות הברית בארצנו מראים את תמיכתנו בשלום הבינלאומי ובשלום באזורנו", אמר נשיא ג'יבוטי, איסמאעיל עומאר גואלה. "אנו עושים זאת למען שלום בעולם ושלום באפריקה". שגרירת ארצות הברית לג'יבוטי היא גיטה פאסי.

בשנת 2014, הגיעה ארצות הברית להסכם ארוך טווח עם ממשלת ג'יבוטי כדי להמשיך להשתמש במחנה למונייה. הצבא האמריקני משתמש גם במסלולי המראה בחלקים נידחים יותר של המדינה לצורך פעולות מזל"ט מחוץ לבסיס ההסכם, הנשיא ברק אובמה אף התחייב להגדיל את הסיוע הכספי לג'יבוטי, ואף לעזור להרחיב את כישורי ההדרכה וסיוע החוץ.

== ראו גם==
* יחסי החוץ של ארצות הברית
* יחסי ארצות הברית-אתיופיה
* יחסי אריתריאה-ארצות הברית

== קישורים חיצוניים ==

* [https://history.state.gov/countries/djibouti ההיסטוריה של יחסי ג'יבוטי–ארצות הברית]
* [https://web.archive.org/web/20060808195501/http://djibouti.usembassy.gov/ השגרירות של ארצות הברית בג'יבוטי]

== הערות שוליים ==
הר ולקאם

הר ולקאם (באנגלית: Welcome Mountain) הוא הר גבוה המתנשא מעל סביבתו, הממוקם דרומית-מזרחית להר סות'ארד בנונאטאקי אאוטבק באנטארקטיקה. 

להר שלוש פסגות, שהגבוהה בהן מתנשאת לגובה של 2,505 מעל פני הים.

==היסטוריה==
ההר התגלה על ידי משלחת הסקר האמריקאית החוצה את אדמת ויקטוריה (U.S. Victoria Land Traverse party) בין השנים 1959–1960. 

ההר נקרא בשם זה (ולקאם - מילולית "ברוכים הבאים") מאחר שהיה ההר הראשון שראתה המשלחת, לאחר שלושה חודשים של הליכה במישור שטוח.

==לקריאה נוספת==
<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA144&lpg=PA144&dq=%22Welcome+Mountain%22+Antarctica&source=bl&ots=PEmokVyh_w&sig=Dr59Q3rDq_o9PAznqnH3tHCI7C0&hl=en&sa=X&ved=0ahUKEwjX2_WotYPbAhUNmbQKHQSyAJ84ChDoAQhNMA0#v=onepage&q=%22Welcome%20Mountain%22%20Antarctica&f=false The Transantarctic Mountains: Rocks, Ice, Meteorites and Water], PP 109 - 110</div>

<div class="mw-content-ltr">• Edmund Stump, [https://books.google.co.il/books?id=tS-GueGKj68C&pg=PA272&lpg=PA272&dq=%22Welcome+Mountain%22+Antarctica&source=bl&ots=5cDxaEg-FE&sig=A9c9CL6I0kPgDgq-O-ZRiecOAgY&hl=en&sa=X&ved=0ahUKEwjX2_WotYPbAhUNmbQKHQSyAJ84ChDoAQhKMAw#v=onepage&q=%22Welcome%20Mountain%22%20Antarctica&f=false The Ross Orogen of the Transantarctic Mountains], PP 17-18</div>

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:16402 הר ולקאם] באתר הסקר הגאולוגי של ארצות הברית
** [https://pubs.usgs.gov/a/14/plate-1.pdf מפת אזור הר ולקאם] שהוכנה על ידי הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=133550 הר ולקאם] באתר הגאזט האנטארקטי של ממשלת אוסטרליה
* [https://geographic.org/geographic_names/antname.php?uni=16402&fid=antgeo_125 תצלום לוויין של הר ולקאם]

==הערות שוליים==

ולקאם
ולקאם
קטגוריה:ערכים עם קואורדינטות
חטוף (סרט, 2017)

חטוף (באנגלית: Kidnap) סרט מתח אמריקאי משנת 2017 עם האלי ברי בתפקיד הראשי.

זה הסרט השני שלה העוסק בחטיפה לאחר "הקריאה" משנת 2013.

==תקציר העלילה==
קרלה דייסון (האלי ברי) היא אם יחידנית המגדלת את בנה פרנקי בן השש (סייג' קוריאה) ועובדת למחייתה כמלצרית בדיינר בניו אורלינס.

לאחר גמר המשמרת בדיינר היא לוקחת את פרנקי לבלות בפארק העירוני. היא משוחחת עם עורך הדין שלה בענייני משמורת על פרנקי ובתום השיחה היא רואה שפרנקי איננו וגם לא עונה לקריאותיה.

לבסוף היא מבחינה באשה שגוררת את פרנקי ומכניסה אותו בכוח למכונית פורד מוסטנג ירוקה. המכונית מתחילה לנסוע וקרלה נתלית עליה עד שהיא נזרקת לכביש. היא מצליחה להגיע למכוניתה ומכאן מתחיל מרדף ארוך אחרי החוטפים.

לאחר מרדף ארוך נעצרת מכונית החוטפים וממנה יוצאת האשה המזהה עצמה בשם מרגו (כריס מגין) ודורשת 10.000$ מקרלה היא נכנסת למכוניתה של קרלה ומורה לה לנסוע בעקבות מכוניתו של חברה החוטף (ליו טמפל). בעברם במנהרה היא תוקפת את קרלה אך זו מצליחה להתגבר עליה ולהשליכה מהרכב.

החוטף ממשיך בנסיעתו ומעורב בתאונת דרכים שלאחריה הוא יוצא מהרכב עם פרנקי. קרלה מגיעה לתחנת משטרה ומתקבלת בקרירות. היא מסתכלת בקיר המלא תמונות של ילדים נעדרים ומחליטה לוותר על עזרת המשטרה ולהמשיך את המרדף בעצמה.

היא מצליחה לעצור נהג ומספרת לו על המרדף הם מזהים את מכונית החוטף אך החוטף פוגע בהם במכוניתו. הנהג נהרג ומכונית החוטף נעצרת.

קרלה הפצועה זוחלת למכונית אך פרנקי לא שם. החוטף פותח עליה באש אך היא משחררת את מעצורי הרכב שמידרדר ופוגע בעץ. המכה הורגת את החוטף. קרלה שולפת את ארנקו ובו כתובתו.

היא מגיעה לבית ביער ומבחינה במרגו נכנסת לאסם. לאחר שהיא מזעיקה את המשטרה כשהיא מתגנבת לאסם היא קוראת לפרנקי שעונה לה כי הוא בקומה העליונה עם שתי בנות חטופות.

מרגו שומעת את הקולות ומחפשת את קרלה ובנה המתחבאים בנחל מתחת לגשר עץ. קרלה דוחפת את מרגו למים ומטביעה אותה.

הם חוזרים לאסם ולפתע מופיע שם גבר מזוקן עם רובה. קרלה מספרת לו את סיפור החטיפה והוא אומר שיש להוריד את הבנות מלמעלה, בשנייה האחרונה מבינה קרלה שהגבר הזה הוא ראש הכנופיה היות שלא סיפרה לו על הבנות והיא הורגת אותו במכת מעדר.

לבסוף מגיעים השוטרים וקרלה ומתפרסמת כגיבורת היום שחשפה רשת עולמית של מבריחי ילדים.

==קישורים חיצוניים==
* 

* [https://www.youtube.com/watch?v=R-Ht8VRPRvU קדימון לסרט חטוף], באתר יוטיוב

קטגוריה:סרטי 2017
קטגוריה:סרטים באנגלית
קטגוריה:סרטי מתח אמריקאיים
קטגוריה:סרטי פשע אמריקאיים
קטגוריה:סרטים שצולמו בלואיזיאנה
הר טובקאל

הר טובקאל (בערבית: توبقال; בברברית: ⵜⵓⴱⴽⴰⵍ או ⵜⵓⴱⵇⴰⵍ) הוא הר במרכז מרוקו, ברכס "האטלס הגבוה" שבהרי האטלס, כ-63 ק"מ דרומית למרקש. ההר מתנשא לגובה של 4,167 מטרים, והוא ההר הגבוה ביותר בהרי האטלס, במרוקו בפרט ובצפון אפריקה ובעולם הערבי בכלל, ומהווה יעד תיירותי פופולרי, כחלק מהפארק הלאומי טובקאל .

==תיירות בהר ובסביבתו==
בחורף, ההר מושך אליו גולשי סקי, בייחוד באתר הסקי "אוקיימדן". בחודשי הקיץ, ההר מהווה מוקד למטפסי הרים ולמטיילי טרקים. מספר מסלולי טרק שונים מוליכים אל ההר דרך הכפרים הברבריים שבסביבתו, ואורכים בין 7 שעות לתשעה ימים.
במורדות ההר שוכן אגם טיפני. בכפר הברברי ארומד, נמצא קברו של סידי שמהרוש, הנחשב על ידי המקומיים למסוגל לגירוש שדים.
בדרך אל ההר מצויים מספר כפרים ברבריים, בהם: אימליל , ארומד, טאשדירית, טיסלדאי ואמסוזרט.

ההעפלה הראשונה הידועה של מטפסים לפסגת ההר התרחשה ב-12 ביוני 1923.

==קישורים חיצוניים==

* 

==הערות שוליים==

קטגוריה:מרוקו: גאוגרפיה
טובקאל
טובקאל
השקמה של זכאוס

שקמת זַכַּי ביריחו, מאי 2018

השקמה של זכאוס המוכרת גם בשם שקמת זַכַּי הוא עץ שקמה הנמצא במרכזה של העיר יריחו סמוך לכיכר אל ג'ומזה. על פי המסורת הנוצרית זכאוס המוכס טיפס על העץ על מנת לראות את ישוע.

השקמה העתיקה מהווה אתר תיירות צליינית חשוב ביריחו יחד עם קרנטל.

בברית החדשה מוזכר העץ כחלק מהסיפור על כיצד גאל ישוע את זַכַּי המוכס העשיר, והשיבו מדרכו הרעה:

הנרי בייקר טריסטראם, מהחוקרים האירופיים הראשונים שהגיעו לארץ ישראל במאה ה-19 וסייר ביריחו ב-1864, כתב ביומנו: "למרות נדירותו לא נעלם העץ לגמרי מכיכר יריחו, שהרי מצאנו שני עצים זקנים בגיא הקטן הסמוך לחורבות"

==קישורים חיצוניים==

==הערות שוליים==

קטגוריה:יריחו
קטגוריה:ישו
קטגוריה:עצים עתיקים בארץ ישראל
קטגוריה:עצים מפורסמים
הרי באוורס

הרי בָּאווֶרְס או הרי בָּאוּאֶרְס (באנגלית: Bowers Mountains) היא קבוצת הרים באנטארקטיקה. 

== גאוגרפיה ==
אורכם של הרכסים 145 קילומטרים ורוחבם 56 קילומטרים. 

ההרים משתרעים לכיוון צפון - דרום. מצפונם נמצא חוף פנל, וההרים גובלים בקרחונים רניק, קאנהאם, בלק ולילי.

=== הרי הרכס ===

הרכס כולל את ההרים והאתרים הבאים:

==היסטוריה==

ההרים התגלו לראשונה בפברואר 1911, מסיפון האונייה טרה נובה בה הפליגה המשלחת אנטארקטיקה הבריטית (משלחת טרה נובה) (Terra Nova), בפיקודו של לוטננט הארי פנל, ולימים ניתן להם השם "גבעות באוארס" (Bowers Hills)  על שם הנרי רוברטסון באוארס אשר נספה עם יתר חברי משלחתו של קפטן רוברט פלקון סקוט, בחזרתם מן הקוטב הדרומי ב-1912. 

הרכס מופה באמצעות סקרים של הסקר הגאולוגי של ארצות הברית שבוצעו בין השנים 1962–1963, ובאמצעות תצלומי אוויר שבוצעו על ידי צי ארצות הברית בין השנים 1946-1947 ו 1960-1962.בעקבות מיפוי האזור התברר שלא מדובר בגבעות, אלא ברכסי הרים שגובהים מגיע ל-2,600 מטרים, ובהתאם שונה שם ההרים ל"הרי באוורס". 

==לקריאה נוספת==
<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA116&lpg=PA116&dq=%22Bowers+Mountains%22&source=bl&ots=PEmokWsc2x&sig=xnrReZPvfHb44tmsQRS_3Vm--CU&hl=en&sa=X&ved=0ahUKEwimh6_BwoPbAhWM-aQKHcj6Brs4ChDoAQgsMAI#v=onepage&q=%22Bowers%20Mountains%22&f=false The Transantarctic Mountains: Rocks, Ice, Meteorites and Water], P 116-119</div>

<div class="mw-content-ltr">• Edmund Stump, [https://books.google.co.il/books?id=tS-GueGKj68C&pg=PA48&lpg=PA48&dq=%22Bowers+Mountains%22&source=bl&ots=5cDxaFaWJF&sig=xV6YugyHI8OOGmuQKEPIQ4IWC6E&hl=en&sa=X&ved=0ahUKEwimh6_BwoPbAhWM-aQKHcj6Brs4ChDoAQgkMAA#v=onepage&q=%22Bowers%20Mountains%22&f=false The Ross Orogen of the Transantarctic Mountains], PP 48, 61, 71-72</div>

== קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:1758 הרי באוורס] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20488 הרי באוורס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=112851 הרי באוורס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1679&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי באוורס] באתר גאזט SCAR של ממשלת אוסטרליה
* [https://geographic.org/geographic_names/antname.php?uni=1758&fid=antgeo_103 תצלום לוויין של הרי באוורס]
* [https://meteobox.com/antarctica/bowers-mountains/long-term-forecast/ מזג אוויר עדכני עבור הרי באוורס]

==הערות שוליים==

באוורס
באוורס
קטגוריה:ערכים עם קואורדינטות
רכס פוזי

רכס פּוֹזִי או רכס פּוֹסִי (באנגלית: Posey Range) הוא רכס הרים במזרח הרי באוורס שבאנטארקטיקה. 

הרכס גובל בקרחון סמית'סון, קרחון גרייבסון, קרחון לילי, וקרחון צ'אמפנס.  

==היסטוריה==
הרכס מופה לראשונה על ידי הסקר הגאולוגי של ארצות הברית באמצעות סקרים על הקרקע ובאמצעות תצלומי אוויר שבוצעו על ידי צי ארצות הברית בין השנים 1960–1962.

שמו של הרכס ניתן לו על ידי הוועדה המייעצת לשמות אנטארקטיים, והוא נקרא על שם ג'וליאן וו. פוזי (Julian W. Posey) מטאורולוג שעמד בראש משלחת המחקר המדעית בתחנת הקוטב הדרומי, בחורף 1959.

== אתרים מרכזיים ==
* קרחון גרייבסון
* הר דראגר
* הר מולח
* קרחון סמית'סון

==לקריאה נוספת==
<div class="mw-content-ltr">• R. L. Oliver, P. R. James, J. B. Jago, [https://books.google.co.il/books?id=KE3wCs13g7IC&pg=PA120&lpg=PA120&dq=%22Posey+Range%22&source=bl&ots=j4Z6OHu_Tt&sig=FSkIEaO01QUSEsR5cHOjRjSAzzY&hl=en&sa=X&ved=0ahUKEwjZrrWEyoPbAhVNY1AKHZC2DQEQ6AEIWDAN#v=onepage&q=%22Posey%20Range%22&f=false Antarctic Earth Science], PP 119-120</div>

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:11979 רכס פוזי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=130285 רכס פוזי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11503&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס פוזי] באתר הגאזט האנטארקטי SCAR של ממשלת אוסטרליה
* [http://www.adam.antarcticanz.govt.nz/nodes/view/21626 רכס פוזי] באתר הגאזט האנטארקטי של ממשלת ניו זילנד
* [https://geographic.org/geographic_names/antname.php?uni=11979&fid=antgeo_118 תצלום לוויין של רכס פוזי]
** [https://mapcarta.com/25592702 תצלום לוויין של רכס פוזי]

==הערות שוליים==

פוזי
פוזי
קטגוריה:ערכים עם קואורדינטות
קרחון סמית'סון

קרחון סמית'סון או קרחון סמיתסון (באנגלית: Smithson Glacier) הוא קרחון בהרי באוורס שבאנטארקטיקה. 

הקרחון זורם למרגלות הר ורהייג וזורם לכיוון צפון, ממערב לרכס פוזי, עד הישפכו לקרחון גרייבסון, בסמוך להר דראגר.

הקרחון נמצא בגובה 887 מטרים מעל פני הים.

==היסטוריה==
הקרחון מופה לראשונה על ידי הסקר הגאולוגי של ארצות הברית, באמצעות סקרים על הקרקע ובאמצעות תצלומי אוויר שבוצעו על ידי צי ארצות הברית בין השנים 1960–1962.

שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם סקוט ב. סמית'סון (Scott B. Smithson), שהיה גאולוג בתחנת מקמרדו, בין השנים 1967-1968.

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:14096 קרחון סמית'סון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=131807 קרחון סמית'סון] באתר מרכז המידע האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13545&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון סמית'סון] באתר הגאזט האנטארקטי SCAR של ממשלת אוסטרליה

== הערות שוליים ==

סמית'סון
קטגוריה:ערכים עם קואורדינטות
סמית'סון
סמית'סון
קטגוריה:ארצות הברית באנטארקטיקה
הרמולד

איור של הרמולד משנת [[1867.]]
הרמולד (בנורדית עתיקה: Hermóðr, רוח מלחמה) הוא אל במיתולוגיה הנורדית, בנו של אודין. לרוב נחשב כשליח האלים.

== אדה פרוזאית ==
הרמולד מופיע באדה הפרוזאית בקטע 49 בספר "ההטעיה של גילבי" (Gylfaginning). בקטע זה נכתב שהאלים היו הרוסים ממותו של בלדר ולא יכלו להגיב עקב יגונם. אחרי שהאלים התאוששו מההלם והיגון העצומים שנבעו ממותו של בלדר, פריג שאלה את האסיר מי ביניהם רוצה "לקבל את כל אהבתה וחסדה" על ידי רכיבה להלהיים. על מי שהסכים היה להציע להל כופר בתמורה לחזרתו של בלדר לאסגארד. הרמולד הסכים ללכת ויצא עם סלייפניר בדרכו להלהיים.

הרמולד רכב על הסוס של אודין במשך 9 לילות דרך החושך המוחלט בעמקים עד שהגיע לגשר המוזהב של נהר Gjöll שנשמר על ידי מודגוד. מודגוד סיפרה להרמולד שבלדר כבר עבר את הגשר. אחרי שהרמולד הגיע לשער הלהיים, הוא ירד מגב סלייפניר, הידק את חגורתו של סלייפניר וכשהוא רוכב שוב, זירז את סוסו כדי שסלייפניר יוכל לקפוץ מעל השער של הלהיים. כאשר הגיע הרמולד להיכלה של הל ראה את בלדר יושב בכיסא המכובד ביותר. הרמולד התחנן להל שתשחרר את בלדר, כשהוא מזכיר את הצער הגדול בקרב האייסיר על אובדן בלדר. עקב דבריו, הל הודיעה כי בלדר ישוחרר רק אם כל הדברים, החיים והמתים, יבכו על אובדן בלדר.

בלדר נתן להרמולד את הטבעת דראופניר שנשרפה איתו במדורה, כדי להחזירה לאודין. ננה, אשתו של בלדר, שהייתה איתו בהלהיים, נתנה להרמולד חלוק פשתן שימסר לפריג עם מתנות נוספות ולפולה טבעת. הרמולד חזר לאסגארד עם המסר שניתן לו והחפצים לאלים.

הרמולד נקרא "בנו" של אודין ברוב כתבי היד, ואילו בגרסת קודקס רגיוס, שבדרך כלל נחשב כתב היד הטוב ביותר, הרמולד נקרא נער, אשר בהקשר זה סביר שהכוונה "משרתו של אודין". עם זאת הרמולד בקטע מאוחר יותר נקרא אחיו של בלדר.

== אדה פואטית ==
השם "הרמולד" מתייחס לגיבור בן תמותה באדה פואטית, הפואמה של הינדלה (בית שני):
{|
|את החסד של המנהיג
|אנו מבקשים למצוא
|-
|לתומכיו זהב
|הוא שמח לתת
|-
|להרמולד הוא נתן
|הגה ספינה ומעיל משוריין
|-
|ולסיגמונד הוא נתן
|חרב כמתנה
|}
<br />

==קישורים חיצוניים==

קטגוריה:מיתולוגיה נורדית
קטגוריה:אלים נורדיים
קטגוריה:פגאניזם גרמאני
אאורוס סנאט

אאורוס סנאט (Aurus Senate) היא לימוזינה שנבנתה במקור עבור נשיא רוסיה והיא המכונית הנשיאותית, מתוצרת מכון המחקר המדעי לרכבים ומנועים (NAMI), אשר נחשפה בשנת 2018 ומשרתת כרכב השרד הנשיאותי. ברישומי המכון, הפרויקט מכונה רשמית בשם מודל הפלטפורמה המאוחדת ומהווה חלק ממותג אאורוס.

אאורוס הוא מותג מכוניות היוקרה שנבנה על פי סטנדרטים שקבע שירות האבטחה הפדרלי של רוסיה. כלי הרכב מצויד באמצעים רבים ומתקדמים להגנה, התקפה, והצלת חיים, שמטרתם להגן על נשיא רוסיה בעת נסיעתו במכונית. משווק גם עבור השוק הפרטי.

רוב פרטי המכונית מסווגים מטעמי ביטחון ובדומה לנהוג ברכבי שרד נשיאותיים, על קצוות מכסה המנוע הקדמי של הרכב, מורכבים דגל המדינה והדגל הנשיאותי (בסיורים מקומיים). כאשר הנשיא מבקר במדינה זרה, דגל הנשיאות מוחלף בדגל המדינה הזרה. אורך רכב הדגל, לימוזינת הסנאט מגיע לכדי 6.62 מטרים. מנוע ה-V12, פותח בשיתוף פעולה עם Porsche Engineering.

ייצור סדרתי של הרכב החל ב-21 במאי 2021. בספטמבר 2021, במהלך הפורום הכלכלי המזרחי, תוצג גרסה של הרכב המונעת במימן.

מאז ספטמבר 2020, אאורוס סנאט משמש באירועים רשמיים את מושלי הפדרציה הרוסית. בפרט, גרסת סדאן לבנה שימשה במהלך טקס השבעת נשיא טטרסטן.
==גלריה==
<gallery mode="packed" heights="100">
קובץ:2018 inauguration of Vladimir Putin 26.jpg|הלימוזינה הנשיאותית במהלך טקס ההשבעה לנשיאות של ולדימיר פוטין, במאי 2018
קובץ:Машина сопровождения проекта "Кортеж".jpg|רכבי האבטחה מדגם אאורוס ארסנל
קובץ:Aurus Senat black colored.jpg|אין ווינטער
</gallery>

==ראו גם==

==קישורים חיצוניים==

* 

==הערות שוליים==

ס
קטגוריה:דגמי מכוניות שהושקו ב-2018
קטגוריה:מכוניות שרד
קטגוריה:לימוזינה
קטגוריה:כלי רכב המיוצרים ברוסיה
קטגוריה:כלי רכב משוריינים
קטגוריה:2018 ברוסיה